مش عارف اتصرف ازاي ؟ 5 انصحني
بص يا صديقي، رسالتك لمستني بجد .... أنت غلطت وهي غلطت، ده جزء مهم جداً، إني اعتبرها تجربة واعرف أنا دخلتها ازاي عشان متتكررش. وزي ما بقول نفض الاشتباك وكل واحد يشيل شيلته؛ أنت تشيل الخطأ اللي عملته وتعرف معناه وتتوب منه، وهي تتحمل تفريطها في نفسها وتتوب منه. ومتضفش على الخطأ الأول خطأ الزواج بمن لا تميل لها ولا يجمعك بها سوى نذوة. دي إساءة تانية بتضيفها لك ولها. اهتم بأمرك وانشغل بما ينفعك، واجتهد في إصلاح قلبك، والزمن يُنسيك وينسيها وحاول أن تصلح من نفسك ما يهيئك أن يختار لك الله خير منها.